《送赵钧父之都下》
明代·胡应麟

黄金台下暮云平，首蹑騊駼问去程。帝里声华驰孝穆，相门经术重玄成。

秋风大壑潜虬化，春水长天画鹢明。莫道平津犹卧阁，三台遥夜映吴城。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。